  Майя Бывальцева Кылем шутэтскон нуналъёсы Удмуртиысь Алнаш ёросын «Мир» телерадиокомпанилэн съёмочной группаез ужаз, соослы удмурт сюанэз возьматӥзы. Со сярысь ёрослэн тӧроез Алексей Семёнов «ВКонтатке» мерлыко вотэсысь бамаз ивортӥз. Куинь нунал ӵоже Кучырангуртын лымшор удмурт сюанлэсь вань сям-йылолъёссэ чакласа съёмкаос ортчизы. Артистъёсмы вал Усо гуртысь Николай но Юлия Михайловъёслэн егит семьязы Алексей Семёнов, Алнаш ёрослэн тӧроезОзьы ик съёмкаосы Улын Сыръезь гуртысь «Азвесь гырлы», Аснгуртысь «Тугоко», Кучарнугртысь фольклор коллективъёс, ёросысь Лулчеберет юртын но Чеберлыко киужъёсъя юртын ужасьёс пыриськизы . Нырысь валысь чакланъёсъя, удмурт сюанэз «Мир» телеканалысь «Любовь без границ» передачаын коньывуонэ возьматозы. Тодэ вайытом, та нуналъёсы телерадиокомпанилэн группаез Балезино ёросысь бесерманъёс дорын ужаз.  Тегъёс: Лулчеберет Удмуртия йӧскалыклулчеберет удмуртъёс Алнаш телевидение йылолъёс  